《酬澹归法兄见赠之作》
明代·释今壁

青山满眼隔年春，一造桃花两度新。何幸随听芳草语，不妨同是报恩人。

作家喜见杨岐富，对客惭招雪窦频。有赠顿忘言外意，感将怀抱向予真。

作者简介：今壁（？—一六九五），字仞千。东莞人。俗姓温。弱冠出世，习毗尼于鼎湖。闻天然禅师倡道雷峰，徒步归之。禅师一见知为法器，许以入室。清圣祖康熙七年（一六六八）元旦，与澹归禅师同日付嘱。三十四年（一六九五）冬，分座海云。未几示寂。清光绪《广州府志》卷一四一有传。